Այսօր գաղթականներու խնդիրը ոչ միայն մարդասիրական հարց է Եւրոպայի համար այլ` քաղաքական լուրջ խնդիր: Արդարեւ, տարիներու բանակցութիւններէն վերջ Եւրոպական Միութիւնը յաջողած էր Միութեան բաղկացուցիչ 28 երկիրներուն միջեւ սահմանները բանալ ազատ երթեւեկութեան համար: Ներկայիս վտանգուած է բաց սահմաններու քաղաքականութիւնը, որովհետեւ կարգ մը երկիրներ կը մերժեն ընդունիլ գաղթականները` ինչպէս Հունգարիա եւ Լեհաստան, իսկ ուրիշ երկիրներ` յատկապէս Գերմանիա կ'ուզեն հիւրընկալել այդ գաղթականները: